કૂવામાં હોય તો હવાડામાં આવે એ વાત સાચી પણ કૂવામાં હોય એટલે હવાડામાં આવે જ, એવું જરૂરી નથી. એનાં માટે પણ પાણી ખેંચવું પડે. ગુરુત્વાકર્ષણથી વિરુદ્ધ દિશામાં. આપણે ત્યાં હવાડા એવું માની લે છે કે કૂવા પડ્યો છે ને. એમાં આપણે ત્યાં તો કૂવા પાછો પડ્યો પડ્યો હવાડામાં પાણી પહોંચાડવા ધક્કા મારતો હોય. કૂવા જ શું કામ, કૂવી પણ એમાં સાથ આપતી હોય. પણ હવાડો એમ જ પડ્યો રહે,આળસુની જેમ,કે હમણાં કૂવામાંથી આવશે જ ને. પણ એમ કરતાં પણ કૂવામાંથી જે પાણી નીકળે છે એ ઢોરો પીવે એવું. ભેંસો નવડાવાય બહુમાં બહુ. હવાડાના પાણીમાં લીલ બાઝી હોય. હવાડાનું પાણી ડહોળું હોય. કૂવા વગરના હવાડા હોતાં નથી. હવાડાનું સ્વત્રંત અસ્તિત્વ હોતું નથી. ગુજરાતીના એક ચોક્કસ સાહિત્યકારની ભાષામાં કહીએ તો હવાડાનું હવાડત્વ કૂવાને કારણે છે. હવાડો ફલાણા કૂવાનો હવાડો ગણાય છે. પોતાનાં પહાણા પર ઊભા હોય એ હવાડા હવાડા કહેવાય. બાકી હવાડાનું હવાડાપણું હ્રદય શબ્દમાંનાં હ જેટલું નકામું છે.